Hvorfor er det flamenco-dansere?
Fordi flamenco er en dans, som indeholder alle følelser og har et fantastisk stærkt udtryk. Jeg er selv flamencodanser, og når jeg sætter de første streger til motivet, kan jeg se danserne begynde at bevæge sig, og jeg kan mærke deres bevægelser i min egen krop. Jeg maler dem nærmest indefra, og på den måde falder det mig naturligt og nemt at afbilde dem. Det samme gælder, når jeg modellerer mine skulpturer.